วอนทบทวนปฏิทินสอบครูผู้ช่วยปี 61
ตามที่คณะกรรมการข้าราชการครูและบุคลากรทางการศึกษา (ก.ค.ศ.) ได้มีมติให้มีการขยับปฏิทินการสอบครูผู้ช่วย ประจำปี 2561 ของสำนักงานคณะกรรมการการศึกษาขั้นพื้นฐาน (สพฐ.) จากเดิมจะจัดสอบและบรรจุแต่งตั้งภายในเดือน มี.ค.-เม.ย.นี้ โดยเลื่อนไปเป็นเดือน ส.ค.นั้น,ดร.พะโยม ชิณวงศ์ เลขาธิการคณะกรรมการส่งเสริมการศึกษาเอกชน (กช.) ในฐานะโฆษกกระทรวงศึกษาธิการ (ศธ.) กล่าวว่า หลังจาก ก.ค.ศ.มีมติดังกล่าวออกมา ปรากฏว่าโรงเรียนเอกชนกลุ่มต่างๆ ได้ออกมาแสดงความไม่เห็นด้วยกับการขยับปฏิทินการสอบครูผู้ช่วย ประจำปี 2561 ของ สพฐ.ออกไปเป็นอย่างมาก เพราะโรงเรียนเอกชนจะได้รับผลกระทบจากโรงเรียนนี้โดยตรง,ด้าน ดร.จิระพันธุ์ พิมพ์พันธ์ นายกสมาคมสภาการศึกษาเอกชนแห่งประเทศไทย กล่าวว่า ก่อนหน้านี้ สพฐ.เคยจัดสอบครูผู้ช่วยในเดือน ส.ค. และ ก.ย. ทำให้เกิดปัญหากับโรงเรียนเอกชนจนมีการเรียกร้องให้ขยับการสอบมาในช่วงเดือน มี.ค. หรือ เม.ย.แทน เพื่อให้โรงเรียนเอกชนมีเวลาในการเตรียมหาครูได้ทันเปิดภาคเรียนที่ 1 แต่ในปีนี้กลับจะขยับปฏิทินการสอบกลับไปอีก ทำแบบนี้เหมือนบีบบังคับให้พวกเราชาวเอกชนทยอยตายกันลงไป เพราะหากขยับปฏิทินไปในเดือน ก.ย. หรือ ต.ค. ใครจะหาครูใหม่มาทดแทนได้ทัน และเมื่อโรงเรียนของเราไม่มีคุณภาพแล้วผู้ปกครองจากที่ไหนจะส่งลูกหลานมาเข้าเรียน โดยโรงเรียนเอกชนแต่ละกลุ่มจะมีการหารือถึงผลกระทบที่จะเกิดขึ้นจากการขยับปฏิทินการสอบครูผู้ช่วยในครั้งนี้ จากนั้นจะทำหนังสือถึง นพ.ธีระเกียรติ เจริญเศรษฐศิลป์ รมว.ศึกษาธิการ เพื่อขอให้มีการทบทวน หรือหากปัญหาหนักมากก็คงต้องทำหนังสือถึง พล.อ.ประยุทธ์ จันทร์โอชา นายกรัฐมนตรีต่อไป.
ก.ค.ศ. ได้มีมติให้มีการขยับปฏิทินการสอบครูผู้ช่วย ประจำปี 2561 จากเดิมจะจัดสอบและบรรจุแต่งตั้งภายในเดือน มี.ค.-เม.ย.นี้ โดยเลื่อนไปเป็นเดือน ส.ค.
ครูผู้ช่วย,สอบครูผู้ช่วย,ก.ค.ศ.,สพฐ.,พะโยม ชิณวงศ์,การศึกษา